JayJayThrowThrow/commonwealth-wiki-mix huggingface dataset:
बमबहादुर राणा

बम बहादुर राणा नेपालको प्रधानमन्त्री तथा प्रधान सेनापति थिए । यिनी जंगबहादुर बेलायत गएका बखत नेपालको कार्यकारी प्रधानमन्त्री भएका थिए। यिनी वि.सं. १९०६ देखि १९०७ सम्म करिव १ वर्षसम्म नेपालको कार्यकारी प्रधानमन्त्री रहे।
वृत्ति
कुमारीचोक

जंगबहादुरले बमबहादुर कुँवरलाई कुमारी चोकको काजी बनाएका थिए।
कार्यवाहक प्रधानमन्त्री

जंगबहादुर बेलायत गएका बखत नेपालको कार्यकारी प्रधानमन्त्री भएका थिए।
जंगबहादुरको हत्या योजना

जंगबहादुर बेलायत गएका बखतमा फर्केपछी हत्या गर्ने
बद्री नरसिंह राणा र जयबहादुर राणाको योजनाको पोल उनले खोलेका थिए । जंगबहादुरको हत्या गरी उप्रेन्द्र बिक्रम शाह श्री ५ बन्ने, बमबहादुर प्रधानमन्त्री बन्ने र बद्रीनरसिंह कमान्डर इनचिफ बन्ने षडयन्त्र बनेको थियो।
तेश्रो नेपाल तिब्बत युद्ध

मुख्य लेख: अन्तिम नेपाल तिब्बत युद्ध

तेश्रो नेपाल तिब्बत युद्धमा बम बहादुर कुवंरले केरूङ अभियानको नेतृत्व २५७२८ सेनाका साथ गरेका थिए । जनरल बमबहादुर र कर्णेल पृथ्वीध्वज को ३ पल्टन, १२ तोपले केरुङ कब्जा गरेको थियो।

उनले मृत्युरहित विजयको गौरव प्राप्त गरेका थिए । उनले तिब्बती आक्रमण अभियानको सफलतापूर्वक साङ्गोपाङ्गो लगाएका थिए ।
प्रधानमन्त्री

वि.सं. १९१३ साउन १७ गतेका दिन जङ्गबहादुरले अकस्मात् प्रधानमन्त्रीको पदबाट राजिनामा दिएर भाइ बमबहादुरलाई आफ्ना उत्तराधिकारी घोषणा गरे । जंगबहादुरले राजिनामा दिएर उनी प्रधानमन्त्री भएपनि मुलुकको अख्तियार, अधिकार र आदेश जंगबहादुरकै हातमा थियो ।

जनरल बमबहादुरलाई प्रधानमन्त्रीको कार्यभारको जिम्मेवारी दिइयो, जो उनले आफ्ना मृत्युपर्यन्त भोग गरे । हुन त बमबहादुरले यसअघि पनि विभिन्न समयमा कार्यवाहक प्रधानमन्त्रीको जिम्मेवारी सम्मालेका थिए, तर आफ्ना कुसल र सुयोग्य दाजुको सरसल्लाह बिना उनले झिँगो पनि मार्दैनथे र मार्न सक्तैनथे पनि ।
मृत्यु

वि.सं. १९१४ जेष्ठ ११ गते बमबहादुरको मृत्यु भयो । उनको मृत्यु धेरै कारणले गर्दा स्मरणीय छ । तीमध्ये केही :—

# पहिलो, जङ्गबहादुरले गैरकानुनी घोषित गरेका हुँदा उनको मृत्युपश्चात् सती जाने कोही भएन ।
# दोस्रो, प्राकृतिक मृत्युवरण गर्नेमा उनी पहिलो प्रधानमन्त्री थिए । उनीभन्दा पहिलेका सबै सरकार प्रमुखको कुनै न कुनै दुघर्टना वा षडयन्त्रमा परेर मृत्यु भएको छ ।
# तेस्रो, बमबहादुरको अन्त्येष्टि क्रिया सकिएपछि जङ्गबहादुरले प्रधानमन्त्रीको कार्यभार ग्रहण गरे, जो उनले मृतक भाइलाई दिएका थिए ।
सन्दर्भ सामग्रीहरू
बाह्य कडीहरू

श्रेणी:नेपालको इतिहास
श्रेणी:नेपालका प्रधानमन्त्रीहरू श्रेणी:पदमा रहँदा नै मृत्यु हुने व्यक्तिहरू
श्रेणी:राणा प्रधानमन्त्रीहरू
श्रेणी:राणा शासन
श्रेणी:सन् १८५७ मा मृत्यु
श्रेणी:खस जाति
श्रेणी:१९औँ शताब्दीका नेपालका प्रधानमन्त्रीहरू
श्रेणी:१९औँ शताब्दीका नेपाली राजनीतिज्ञहरू
पुष्कर शाह

चौतारीया पुष्कर शाह नेपालको पाँचौं प्रधानमन्त्री हुन्। यिनी वि.सं. १९९५ देखि १९९६ सम्म करिव १ वर्षसम्म नेपालको प्रधानमन्त्री रहे।
मुख्तियारी

मुख्तियार भीमसेन थापालाई पदच्युत गरिएपछि मुलुकको मुख्तियारी पाएका रंगनाथ पण्डितले पनि वि.सं १८९५ भाद्रमा राजीनामा दिएपछि महारानी साम्राज्यलक्ष्मी देवीको जोडबलमा १८९६ चैतमा चौतारीया पुष्कर शाहलाई मुख्तियारी दिइएको थियो।

पुष्कर शाह अङ्ग्रेज पदाधिकारीका कट्टर विरोधी त थिएनन् । तर बृटिस कम्पनी सरकारका अङ्ग्रेज राजदूत बिएच हजसन यिनलाई अङ्ग्रेज पदाधिकारीका विरोधीका रुपमा गणना गरि आफ्नो सरकार समक्ष सन्देश पठाउँथे।
सैनिक विद्रोह

त्यतिबेला सैनिक तथा निजामती कर्मचारीलाई तलब बापत नगद दिने व्यवस्था थिएन । वार्षिक खान्कीका रूपमा उनीहरूले धान, चामल, कोदो आदि जिन्सी वस्तु पाउँथे । सरकारबाट उनीहरूलाई ‘तिर्जा’ अर्थात् बाली उठाउन पाउने अधिकारपत्र दिइन्थ्यो र त्यही अधिकारपत्र देखाएर सैनिक तथा निजामती कर्मचारीहरूले आ-आफ्नो खान्की आफैं उठाउँथे । तर, राजनीतिक अस्थिरताका कारण राज्यले उनीहरूलाई दुई वर्षदेखि ‘तिर्जा’ दिन सकिरहेको थिएन। खान्कीको सट्टा नगदमा तलब दिने तयारी भइरहेको थियो।

यसो गर्दा आफूहरूलाई घाटा हुने भन्दै नेपाली सेनाको कम्पु-पल्टनका सैनिक र अफिसरले विद्रोह गरे ।
वि.सं १८९७ असार १० मा टुँडिखेलको परेड मैदानमा जम्मा भएका कम्पु पल्टनका सैनिकले आफूहरूसँग रहेका गोलीगट्ठा परेड मैदानमा छोडेर उनीहरू खान्की खारेज गर्ने पक्षमा रहेका चौतारा पुष्कर शाह, राजगुरु रङ्गनाथ पण्डित, प्रसादसिंह बस्नेत, कपर्दार कुलराज पाँडे तथा करवीर पाँडे आदि सात जना प्रमुख भाइ भारदारहरूको घरमा जबर्जस्ती पसी सम्पूर्ण कागतपत्र अप्रत्याशित रूपमा जलाइदिए। यसै क्रममा उनीहरूले इन्द्रचोकमा रहेको राजगूरु रंगनाथ पाँडेको घरमा पसेर उनको निजी पुस्तकालयमा आगो लगाइदिए (अब यस्तो कहिल्यै नहोस्, पृ. ९५) । भनिन्छ- उनको पुस्तकालय त्यतिबेलाको वैभवशाली पुस्तकालय मध्येमा पथ्र्यो ।
पदावधी अन्त्य/ बर्खास्ती

सैनिक विद्रोहलाई शान्त पार्न राजा राजेन्द्रले टुँडिखेलमा गएर कम्पु पल्टनका सैनिकलाई सान्त्वना दिँदा राजा राजेन्द्रले अधिराज्यको आम्दानीको स्रोत घटेको मात्र चर्चा गरेका थिए। तर बृटिस कम्पनी सरकारका राजदुत बिएच हजसनले "राजा राजेन्द्र द्वारा टुँडिखेलमा रहेको परेडको मैदानमा कम्पनी सरकारका पदाधिकारी विरोधी वक्तव्य दिइएको थियो" भन्ने झुटो सन्देश पठाई कम्पनी सरकारका गभर्नर जनरल अक्ल्यान्डका तर्फबाट राजाको नाममा एउटा हप्कीको कडिकडाउ पत्र लेखाइदिए।

यस पत्रमा " नेपाल अधिराज्यमा हाल कार्यरत मन्त्रीहरूलाई हटाई यिनीहरूको बदलामा नयाँ मन्त्रीहरू नियुक्त गरिनु पर्छ" भन्ने सल्लाह समेत दिइएको थियो। राजा राजेन्द्र यस्तो पत्र आएपछि सुरुसुरुमा त अडिएर बसिरहेका थिए। तर यसको निम्ति दोश्रो ताकिता पत्र आएपछि राजाले धर नै पाएनन् र कम्पनी सरकारका पदाधिकारीहरूकै सल्लाहानुसार वि सं १८९७ कार्तिक १८ मा पुष्कर शाहालाई हटाई फत्यजङ्ग शाहलाई मुख्तियार नियुक्त गरियो।
सन्दर्भ सामग्रीहरू

श्रेणी:चौतारिया
श्रेणी:चौतारिया खलक
श्रेणी:खस जाति
श्रेणी:१९औँ शताब्दीका नेपालका प्रधानमन्त्रीहरू
गेहेन्द्रबहादुर राजभण्डारी

गेहेन्द्र बहादुर राजभण्डारी एक वर्षसम्म नेपालको प्रथम मन्त्री हुने एकमात्र व्यक्ति हुन्। राजा महेन्द्रले कीर्तिनिधि बिष्टको सरकार हटाई यिनलाई २०२६ चैत ३१ देखि प्रथम मन्त्री (फर्स्ट मिनिस्टर) बनाएका थिए। यिनले २०२८ वैशाख १ सम्म प्रथम मन्त्रीको रूपमा रही प्रधानमन्त्री सरहको काम गरे।
दूरदर्शी व्यक्ति, सन् १९५१ देखि १९६१ सम्म स्वास्थ्य मन्त्रालयमा सहसचिव र सचिव, स्थानीय स्वशासन, शिक्षा क्षेत्रमा अग्रगामी, आदर्श कन्या निकेतन (पाटनमा बालिका विद्यालय), मच्छिन्द्र हाई स्कूल (लगनखेल) बोर्ड सदस्य, पाटन, महेन्द्र रत्न कलेज र त्रिभुवन विश्वविद्यालय, नेपाल कमर्स कलेज (नेपाल कमर्स क्याम्पस) को संस्थापक प्रिन्सिपलको रूपमा स्थापित, राजनीतिमा संलग्न र गृह, सूचना, परराष्ट्र, शिक्षा, स्वास्थ्य, रक्षा, दरबार, र वित्त (1970-1971) पछि बङ्गलादेशका लागि नेपाली राजदूत बने ।

सामाजिक क्षेत्रमा उनी ललितपुर रेडक्रस च्याप्टर, ललित ग्रेजुएट सर्कल, नेपाल प्रोफेसर एसोसिएसन आदिका संस्थापक सदस्य थिए। उनले सन् १९६९ मा सोभियत संघ को मैत्रीपूर्ण भ्रमण पनि गरे। कूटनीतिक सम्बन्ध 1956 मा। उहाँको 70 वर्षको उमेरमा 23 अगस्त 1994 मा मृत्यु भयो।
जीवनी

सन्दर्भ सामग्री

श्रेणी:नेपालका अर्थ मन्त्रीहरू
नेपाली काङ्ग्रेस (प्रजातान्त्रिक)

नेपाली काँग्रेस (प्रजातान्त्रिक) नेपाली कांग्रेसको विभाजनबाट बनेको नेपालको एउटा राजनीतिक दल थियो। नेपाली कांग्रेस (प्रजातान्त्रिक)को नेतृत्व पूर्वप्रधानमन्त्री शेरबहादुर देउवाले गरेका थिए भने मूल पार्टीको नेतृत्व गिरिजाप्रसाद कोइरालाले गरेका थिए।

सन् २००७ सेप्टेम्बर २५ मा, नेपाली कांग्रेस (प्रजातान्त्रिक) र नेपाली कांग्रेसबीच एकता भयो। एकीकृत पार्टीले नेपाली कांग्रेसको नाम कायम राख्दै रुखलाई चुनाव चिन्हको रूपमा प्रयोग गरेको छ।
यो पनि हेर्नुहोस्

* कृष्णप्रसाद भट्टराई
* शेरबहादुर देउवा
* ध्यान गोविन्द रञ्जित
* गणेशमान सिंह
सन्दर्भ सामग्रीहरू
बाह्य कडीहरू

* Decont वेबसाइट

श्रेणी:नेपाली काङ्ग्रेस
श्रेणी:नेपालका राजनीतिक दलहरू
शुक्लाफाँट राष्ट्रिय निकुञ्ज

शुक्लाफाँट वन्यजन्तु आरक्ष नेपालको पश्चिम तराईको कञ्चनपुर जिल्लामा अवस्थित छ। शुक्लाफाँट वन्यजन्तु आरक्षलाई पहिला वि.सं. २०२६ ( सन् १९६९)मा शिकार आरक्षको रूपमा व्यवस्थापन गर्न शुरु गरीएता पनि यसले वि.सं. २०३३ ( सन् १९७६)मा वन्यजन्तु आरक्षको रूपमा मान्यता प्राप्त गर्‍यो।
चित्र ग्यालरी


File:Wooden Machan.JPG|रानीताल नजिकरहेको वन्यजन्तु अवलोकन गर्ने मचान

File:Suklaphata2.JPG|शुक्लाफाँट आरक्षभित्र रहेका रूखहरू

File:Suklaphata1.JPG|आरक्ष भित्र रहेको विशाल फाँट "शुक्लाफाँट" खरखडाई पछि जोतेको ठाउँमा अनाज खोज्दै गरेका कृष्णसारको बथान

File:Krishnasaar.JPG|शुक्लाफाँटभित्र कृष्णसारको बथान

File:Suklaphata3.JPG|शुक्लाफाँट वन्यजन्तु आरक्ष भित्रको जीप बाटो

File:Wooden Machan1.JPG|रानीतालको मचान

File:Wooden Machan2.JPG|आरक्षभित्र पर्ने ताराताल नजीकैको एक मचान

File:Ranitaal.JPG|रानीताल

File:Ranitaal1.JPG|रानीताल
File:Suklaphata5.JPG|विशाल फाँटमा जीपको ट्र्याक

File:Suklaphata4.JPG|आरक्षभित्र रहेको वन्यजन्तु अनुगमन केन्द्र


बाह्य कडीहरू

* Information of Department of National Parks and Wildlife Conservation, Nepal
* शुक्लाफाँटा अर्थात् जीवजन्तुको जीवित सङ्ग्रहालय - अनलाईन खबर डट कम
सन्दर्भ सामग्रीहरू

श्रेणी:नेपालका घाँसे मैदानहरू
श्रेणी:नेपालका राष्ट्रिय निकुञ्जहरू
महामृत्युञ्जय मन्त्र

अङ्गुठाकार|राजा रवि वर्माद्वारा सिर्जित
महामृत्युञ्जय मन्त्र वा त्रियम्बकं मन्त्र ऋगवेद(७।५९।१२)मा उल्लेखित र यजुर्वेदमा पुन उल्लेख गरिएको मन्त्र हो। यो मन्त्रले त्रियम्ब्क वा त्रि नेत्र भएको वा रुद्र, शिवकै स्वरुप, लाई सम्बोधन गर्दछ। यसमा मार्कण्डेय ऋषिले मृत्यु विजेता मानिने शिवको स्तुति गरेका छन्।

यो मन्त्रको अर्थ मार्कण्डेय ऋषिलाई मात्र थाहा थियो । पछि उनले यो मन्त्र चन्द्रमा , सतीदेवीलाई दिए ।
मन्त्र

ॐ त्रियम्बकं यजामहे, सुगन्धिं पुष्टिवर्धनं

उर्वारुकमिव बन्धनान् मृत्योर्मोक्षिय मामृतात्

*भावार्थ

ॐ

त्रियम्बकं =हे त्रिनेत्र (महादेवको नाम)

यजामहे=प्रार्थना गर्दछौ

सुगन्धिं =सुवासित(

पुष्टिवर्धनं= जीवकारक,शक्तिकारक

उर्वारुकमिव =लहरादार फल (काक्रो)

बन्धनान् =लहरा (वन्धन)

मृत्योर्मोक्षिय =मृत्यु बाट मोक्ष

मा अमृतात् =अमरता

यसलाई मृत्युसँग विजय पाउने महा मृत्युञ्जय मन्त्र भनिन्छ। यस मन्त्रको धेरै नाम र रूप छन्। ऋषिमुनिहरूले यसलाई वेदको हृदयको भनेर ब्याख्या गरेका छन्। चिन्तन र ध्यानका लागि प्रयोग गरिने अनेक मन्त्रमध्ये गायत्री मन्त्रसँग यस मन्त्रको सर्वोच्च स्थान छ।
सरल अनुवाद

हामी त्रिनेत्रीय वास्तविकताको चिन्तन गर्छौँ जसले जीवनको मधुर परिपूर्णतालाई पोषित गर्छ र बृद्घि गर्छ। ककडी जस्तै हामी यसको तनबाट मुक्त छौँ अमरत्वबाट होइन मृत्युबाट हो ।

श्रेणी:हिन्दु मन्त्रहरू
हुँडार

हुँडार हाइनिडेई(Hyaenidae) परिवार अंतर्गत पर्ने मांसाहारी जनावर हो। यसलाई अङ्ग्रेजीमा हाइना (Hyana) भनिन्छ, जुन शब्द ग्रिक भाषाको हुआइना (huaina)बाट आएको हो। हुँडारहरू मुख्यतया अफ्रिका तथा एसिया महादेशका जंगलमा पाईने गर्छ। यो नेपालमा समेत केहि संख्यामा बचेको छ । नेपालको सल्यान र दाङ् जिल्लामा यो पाइने गर्छ । यहाँ करिब २०० संख्यामा हुडार पाइन्छ । अरु देशमा पाइने भन्दा नेपालको हुडार निकै आकर्षक र सुन्दर हुन्छ । नेपालमा पाइने हुडार आदि शरिर अफ़्रिकि हुडार(हाइना) जस्तो र आदि पाटेबाघको जस्तो रंङ मिसिएको हुन्छ । वनजंगलमा बस्ने यि मानव अतिक्रमणले वन नासिदै गएपछि मानव बस्तीमै पसेर कुखुरा, चल्ला खाने भएकोले मानिसले यसलाई मार्ने, विष हाल्दिने गरि यसको संख्या दिनानुदिन घट्दैछ । यसलाई सरकारले संरक्षित जनावरमा राखेकोले यसको संरक्षण र बचाउमा हामी सबै लाग्नुपर्छ । विषेश गरेर यसले सिनो खाने भएकोले त्यसमा विष हाल्ने, पासो थाप्नेलाइ कारवाही हुनुपर्छ ।
सन्दर्भ सूची

श्रेणी:जनावरहरू
श्रेणी:वन्यजन्तु
अजिङ्गर

अजिङ्गर सरीसृप वर्गमा पर्ने सर्पको एक प्रजाति हो। यिनीहरू मुख्यत: अफ्रिका, एसिया तथा अस्ट्रेलियामा पाईन्छन।

thumb|200px|right|बर्मेली अजिंगर, :en:Python molurus bivittatus|Python molurus bivittatus
अजिङ्गर ठूलो सर्प हो। यो प्रायः घना वन्जङ्गलमा बस्छ।यो रुखको ठूलाठूला मुडामा र सुकेको पातहरूमा लुकेर बस्दछ। यो कहिलेकाहिँ नदी र ठूला पोखरीहरुका आसपासका घाँसे मैदानमा पनि बस्दछ। यसको टाउको फराकिलो हुन्छ । यसका आँखाहरु साना हुन्छन् । आँखाको नानी पहेँलो हुन्छ। यसको शरीर सेतो र छिरबिरे रङ्ग्को हुन्छ। यसको लम्बाइ करिब सात मिटर हुन्छ। यसको ओजन अन्दाजी ९० कि•ग्रा• सम्म हुन्छ। संसारमा पाइने विभिन्न सर्पहरुमध्ये यो सबैभन्दा ठूलो सर्प हो तर यो बिसालु हुँदैन ।यसले बख्रा र मृगका पाठाहरु पुरै निल्न सक्छ।
भौगोलिक वितरण

वासस्थान

खाना

प्रजनन

संरक्षण स्थिति

विश्वका कैयौ मुलुकहरुले अजिङ्गरको संरक्षण गरेको पाइन्छ । खास गरि चिडियाखानामा सुरक्षित तरीकाले संरक्षण गर्ने गरेको देखिन्छ । घना जङ्गलमा सर्वसाधारणहरुले भेटाएमा राष्ट्रीय निकुञ्जको जिम्मा दिएर संरक्षण गर्ने गरेको देखिन्छ। यसरी अजिङ्गरलाई चिडियाखाना र राष्ट्रीय निकुञ्जमा सुरक्षित तरीकाले राखेर संरक्षण गरेको पाइन्छ ।
ग्यालरी

यो पनि हेर्नुहोस्
सन्दर्भ सामग्रीहरू
बाह्य सुत्र

श्रेणी:वन्यजन्तु
विजयकुमार गच्छदार

विजय गच्छदारको जन्म २०१० साल माघ १९ गते सुनसरी दुहवी न.पा. वडा न. २ पचिरामा भएको हो।इतिहासमा स्नातकोत्तर तहसम्मको अध्ययन गरेका गच्छदारले २०२६ सालदेखि नेपाली कांग्रेसबाट राजनीतिक यात्राको थालनी गर्नु भएको थियो । विजय कुमार गच्छदार मधेसी जनअधिकार फोरम (लोकतान्त्रिक)का संस्थापक अध्यक्ष हुन्। यिनी संविधान सभाका सभासद पनि हुन्। विजय कुमार गच्छदार मोरङ क्षेत्र नम्बर ७ र सुनसरी क्षेत्र नम्बर ३ बाट तत्कालिन मधेसी जनअधिकार फोरमको सभासदको रूपमा निर्वाचित भएका थिए। उप-प्रधान एबं भौतिक योजना तथा निमार्ण मन्त्री समेत हुने मौका पाए। अहिले गच्छादार पुनः आफ्नो पुरानो घर नेपाली कांग्रेसमा फर्किएका छन।
२०६४ सालको संविधानसभा चुनाव

२०६४ सालको संविधानसभा चुनावमा गच्छदारले चाहेका केही मान्छेलाई तत्कालीन कांग्रेस सभापति गिरिजाप्रसाद कोइरालाले टिकट दिन नमानेपछि उहाँ मधेसी जनअधिकार फोरम नेपालमा प्रवेश गर्नुभएको थियो । २०६४ सालको संविधानसभा चुनावामा नेपाली कांग्रेसका अगमलाल चौधरीलाई पराजित गर्दै २३ हजार ७ सय ६९ मत ल्याएर विजयी हुनु भएको थियो ।
मधेसी जनअधिकार फोरम (लोकतान्त्रिक) गठन

मधेसी जनअधिकार फोरममा एमाले नेता माधव नेपालको नेतृत्वमा सरकारमा सहभागी हुने कि नहुने विवाद चलेको थियो । २०६६ जेठ १५, १६ र १७ जेठमा फोरमको बैठक बसेको थियो । त्यतिवेला सिंहदरबारको संसदीय दलको बैठकमा दुई नेताका पक्षधर सांसदबीच हात हालाहाल भएको थियो । लगत्तै गच्छदारले पार्टी फुटाएर मधेसी जनअधिकार फोरम (लोकतान्त्रिक) गठन गरे अनि माधव नेपाल नेतृत्वको सरकारमा सहभागी भए ।
संविधानसभा निर्वाचन २०७०

२०७० सालको चुनावमा उहाँले फोरम लोकतान्त्रिकबाट सुनसरी ३ मै चुनाव जित्नुभयो ।
नेपाली कांग्रेस फिर्ता

नेपाली कांग्रेस र विजयकुमार गच्छदार नेतृत्वको नेपाल लोकतान्त्रिक फोरमबीच एकीकरण गरि, पार्टी छाडेको एक दशकपछि गच्छदार कांग्रेसमै फर्किएका थिए । गच्छदार २०६४ सालमा कांग्रेस पार्टी परित्याग गरेर तत्कालिन मधेसी जनअधिकार फोरममा लागेका थिए ।
प्रतिनिधिसभा निर्वाचन, २०७४

नेपाली कांग्रेसबाट चुनावमा उठेका विजय कुमार गच्छदार सुनसरी क्षेत्र नम्बर ३बाट निर्वाचित हुदै प्रतिनिधि सभामा निर्वाचित सांसद बनेका थिए ।
निरन्तर मन्त्री

२०४८ सालपछि अहिलेसम्म १२ पटक मन्त्री भइसकेका गच्छदार चार पटक उपप्रधानमन्त्री बन्नुभएको छ ।

२०४८ सालमा सञ्चार राज्यमन्त्री,

२०५२ निर्माण तथा यातायात मन्त्री,

२०५४ निर्माण तथा यातायात मन्त्री,

२०५५ निर्माण तथा यातायात मन्त्री,

२०५६ पर्यटन तथा नागरिक उड्ययन मन्त्री,

२०५६ जलस्रोत मन्त्री,

२०५८ जलस्रोत मन्त्री,

२०६५ भौतिक योजना तथा निर्माण मन्त्री,

२०६६ उपप्रधान तथा भौतीक योजना तथा निर्माण मन्त्री,

२०६८ उपप्रधान तथा गृहमन्त्री,

२०७२ उपप्रधान तथा भौतिक पूर्वाधार तथा यातायात मन्त्री,

२०७४ मा उपप्रधान तथा स्थानीय विकास मन्त्री बन्नुभयो ।
श्रेणी:नेपाल सरकारका मन्त्रीहरू
श्रेणी:नेपालका उप-प्रधानमन्त्रीहरू
श्रेणी:नेपाली राजनीतिज्ञहरू
श्रेणी:नेपाली काङ्ग्रेसका राजनीतिज्ञहरू
श्रेणी:नेपालका गृह मन्त्रीहरू
श्रेणी:नेपालका सांसदहरू २०७४–२०७९
श्रेणी:सुनसरी जिल्लाका मानिसहरू
घोडा

घोडा (अश्व) मानिसको नजिकभएको संसारको सबै भन्दा प्राचीन स्तनधारी घरपालुवा जनावर हो, जसले अज्ञात काल देखि मानिसको कुनै न कुनै रूपमा सेवा गरेको छ। घोडा ईक्यूडी (Equidae) परिवार अंतर्गत पर्दछ। यस परिवारमा घोडाको अतिरिक्त वर्तमान युगको गधा, जेब्रा, टट्टू एवं खच्चड पनि पर्दछन। आदिनूतन युग (Eosin period)को ईयोहिप्पस (Eohippus) नामक घोडाको प्रथम पूर्वज देखि लिएर आज सम्मको सारा पूर्वज र सदस्य त्यहि परिवारमा सम्मिलित छन्।
यसको वैज्ञानिक नाम ईक्वस (Equus) ग्रिक शब्दबाट लिईएको हो, जसको अर्थ घोडा हुन्छ, तर यस परिवारको दोस्रो सदस्य ईक्वस जातिको नै अन्य छ: उपजातिहरूमा विभाजित छन्। अत: केवल ईक्वस शब्दले घोडाको अभिहित गर्न उचित छैन। आजको घोडाको सही नाम ईक्वस कैबेलस (Equus caballus) हो। यसको पाल्तू र जंगली दुबै प्रजातिका घोडालाई त्यहि नामले नै चिनिने गर्छन। यद्धपि, मध्य एसियाको पश्चिमी मंगोलिया र पूर्वी तुर्किस्तानमा पाईने ईक्वस प्रज्वेलस्की (Equus przwalski) नामक घोडाको वास्तविक जंगली घोडा मानिछन। दक्षिण अफ्रिकाको जंगलहरूमा आज पनि घोडा बृहत झुण्डमा पाइन्छन्, जहाँ एक भाले र धेरै पोथीहरू रहन्छ। सबै भन्दा अधिक १,००० सम्म घोडा एक साथ जंगलमा पाईने गरेका छन्। यिनीहरू सबै घोडा ईक्वस कैबेलसको नै पूर्वज हुन। एक झुण्डको घोडा दोस्रो झुण्डमा जाने र उनिहरूलाई कुनै ब्यबधान पुर्याउने काम गर्दैन। खतराको समयमा भाले चारै तर्फबाट पोथीहरूलाई घेरेर बस्छन र आक्रमणकारीको सामना गर्छन। एसियामा एकदम संख्यामा यिनको ठिगने कदको जंगली सम्बन्धी ५० देखि लिएर सयौंको संख्यामा झुंडहरूमा बस्छन। मानिसले आफ्नो आवश्यकता अनुसार यिनीहरूलाई घरपालुवा बनाउने गर्छन।
जीवविज्ञान
आयु र जीवन चरणहरू

नस्ल, व्यवस्थापन र वातावरणमा निर्भर गर्दै, आधुनिक घरपालुवा घोडाको आयु २५ देखि ३० वर्षको हुन्छ। असामान्य रूपमा, केही जनावरहरू आफ्नो ४० को दशकमा र कहिलेकाहीं, त्योभन्दा माथि बाँच्छन्।


श्रेणी:घरपालुवा जनावर
श्रेणी:जनावरहरू
मालकोश

मालकोश भारतीय शास्त्रीय सङ्गीतको एक राग हो। यो भारतीय शास्त्रीय सङ्गीतको सबैभन्दा पुरानो रागहरू मध्येको एक समेत हो। कर्नाटकी शास्त्रीय सङ्गीतमा यसको मिल्दोजुल्दो रागलाई हिन्दोलम भन्ने गरिन्छ।
शब्दोपत्ति

मालकोश शब्द 'माल' र 'कौशिक'को संयोजनबाट बनाइएको छ, जसको अर्थ भगवान शिव जस्तै आफ्नो घाँटीमा सर्पको माला लगाउने व्यक्ति हो भन्ने बुझ्ननुपर्छ। यद्यपि, शास्त्रीय ग्रन्थहरूमा उल्लेख गरिए अनुसार माल-कौशिक आजको वर्तमान समयमा प्रस्तुत गरिदैन। सतीको यज्ञमा क्रोधित भएपछि ताण्डव आरम्भ गरिसकेका शिवलाई शान्त गर्नको निमित्त देवी सरस्वतीद्वारा यो रागको निर्माण गरिएको मान्ने गरिन्छ।

मलकोश राग शैवित सङ्गीत विद्यालयसँग सम्बन्धित छ, वास्तवमा प्रायजसो पञ्चक राग शैवित सङ्गीत विद्यालयसँग सम्बन्धित रहेको छ।
आरोहण र अवरोहण

*आरोह- सा _ग म ,_ध _नि सां ।
*अवरोह- सां _नि _ध म,_ग म _ग सा ।
सन्दर्भ सामग्रीहरू
यो पनि हेर्नुहोस्

श्रेणी:हिन्दुस्तानी रागहरू
राग चंद्रकोश

*मालकोशको स्वरमा 'नि' स्वर शुद्ध गरी गायन हुदा त्यहि राग चंद्रकोश भनि चिनिन्छ ।

*आरोह- सा _ग म ,_ध _नि सां ।
*अवरोह- सां _नि _ध म,_ग म _ग सा ।
*पकड- _ध(मंद्र) _नि(मंद्र) सा म , _ग म _ग सा ।
हेर्नुहोस्

*राग
*राग मालश्री
*राग ध्रूपद
*राग दिपक
*राग बहार
*राग जौनपुरी
*राग बागेश्री
*राग मारू बिहाग
*राग देश
*राग बिहाग
*राग हंसध्वनि
*राग ललित
*राग यमन
*राग दरबारी
*राग भैरव
*राग वृन्दावनी
*राग भीमपलासी
*राग मालकोश

*तानसेन
*सारेगम

श्रेणी:सङ्गीत
मारू बिहाग (राग)

मारू बिहाग भारतीय शास्त्रीय सङ्गीतको एक राग हो। यो रागलाई रातकको दोस्रो प्रहरमा गाइने गरिन्छ।यो राग कल्याण ठाटदेखि निस्कन्छ।विद्वानहरू माझ यो रागको वादी तथा संवादी स्वर सम्बन्धमा मतभेद रहेको छ। केही विद्वानहरू मारू बिहागमा वादी स्वर गन्धार र संवादी निषादलाई मान्दछन् भने यसको विपरीत अन्य सङ्गीतज्ञ यसमा वादी स्वर पञ्चम र संवादी स्वर षडजलाई मान्दछन्। प्रस्तुत रागमा दुवै प्रकारको मध्यम स्वरहरू (शुद्ध 'म' र तीव्र 'म')को प्रयोग भएको छ। बाँकी सवै स्वर शुद्ध प्रयुक्त हुन्छ। मारू बिहाग आधुनिक रागको श्रेणीमा आउने गर्छ। यसको रचयिता उस्ताद स्वर्गीय अल्लादिया खाँलाई मान्ने गरिएको छ।
विशेषता

*थाट-कल्याण
*गायन समय-रातको दोस्रो प्रहर
*जाति-ओडव-सम्पूर्ण (आरोहमा रे,ध स्वर वर्जित )
*समप्रकृति राग -बिहाग,कल्याण र मार्ग बिहाग ।
*आरोह-नि(मन्द्र) सा म ग, म(तीव्र)प, नि, सां ।
*अवरोह-सां, नि ध प, म(तीव्र)ग, म(तीव्र)ग रे, सा ।
*पकड-प, म(तीव्र)ग, म(तीव्र)ग रे, सा, नि(मन्द्र)सा म ग, म(तीव्र)प, ग, म(तीव्र)ग, रे सा ।
सन्दर्भ सामग्रीहरू
यो पनि हेर्नुहोस्

श्रेणी:हिन्दुस्तानी रागहरू
देश (राग)

देश राग भारतीय शास्त्रीय सङ्गीतको एक राग हो।यो राग खमाज ठाटदेखि निस्कन्छ। यो रागलाई अबेला राति गाइने गरिन्छ।यो एक चञ्चल प्रकृतिको राग मानिएको छ। यसमा धेरै छोटो ख्याल र ठुमरी गाइन्छ। आरोहमा शुद्ध 'नि' र अवरोहमा कोमल 'नि'को प्रयोग गरिन्छ। आरोहमा 'ग' र 'ध' स्वर वर्जित भएता पनि यदाकदा रागको सुन्दरताको लागि 'ग' अथवा 'ध'को प्रयोग मन्द र द्रुत स्वरहरूको रूपमा गरिएको पाइन्छ।
विशेषता

*थाट- खमाज
*जाति- औडव-सम्पूर्ण
*आरोहमा गन्धार तथा धैवत स्वर वर्ज्य र अवरोहमा सातै स्वरको 'का' प्रयोग हुन्छ।
*वादी स्वर- 'रे' तथा संवादी स्वर-'प'
*गायन समय: रात्रिको दोस्रो प्रहर।
*आरोह- नि सा रे, म प नि, सा
*अवरोह- सा नि ध, प ध म ग रे, प म ग, रे ग नि सा
*पकड- रे, म प नि, सा रे नि ध प, म ग रे
सन्दर्भ सामग्रीहरू
यो पनि हेर्नुहोस्

श्रेणी:हिन्दुस्तानी रागहरू
यमन (राग)

यमन भारतीय शास्त्रीय सङ्गीतको एक राग हो। यो रागलाई रातको प्रारम्भिक प्रहरमा वा साँझपख गाइने गरिन्छ।यो राग कल्याण ठाटदेखि निस्कन्छ। यस रागलाई राग कल्याणको नामले पनि चिनिन्छ। यो राग उत्पत्ति कल्याण ठाटबाट हुन्छ अत: यसलाई आश्रय राग पनि भनिन्छ (जब कुनै रागको उत्पत्ति त्यसै नामको ठाटदेखि हुन्छ)। मुगल शासन कालको बेला, मुसलमानहरूले यस रागलाई नाम राग यमन अथवा राग इमन भन्न शुरु गरे। यस रागको विशेषता यो हो कि यसमा तीव्र मध्यमको प्रयोग गरिन्छ। बाँकी सबै स्वर शुद्ध लाग्छन्। यसको आरोह र अवरोहमा सबै स्वर प्रयुक्त हुन्छन्।
विशेषता

*थाट-कल्याण
*गायन समय-रातको प्रारम्भिक प्रहर
*जाति-ओडव-सम्पूर्ण
*आरोह- नि रे ग, म॑ प, ध नि सां ।
*अवरोह- सां नि ध प, म॑ ग रे सा ।
*पकड- नि रे ग रे, प रे, नि रे सा ।
सन्दर्भ सामग्रीहरू
यो पनि हेर्नुहोस्

श्रेणी:हिन्दुस्तानी रागहरू
बीएमसी रेसिङ्ग टीम

बीएमसी रेसिङ्ग टीम (UCI टीम कोड: बीएमसी) निर्माता एक UCI फ्रेम साइकिल आधारित शीर्षक ProTeam द्वारा प्रायोजित बीएमसी रेसिंग, एक स्विस. यो टीम अमेरिकी साइकिल किंवदन्ती जिम-Ochowicz, द्धारा सह स्वामित्वमा रहेको छ।

टीमले सीजन २०१०को लागि प्रमुख अंतरराष्ट्रिय चालकहरूको एक नम्बरमा हस्ताक्षर गरे २००८, सहित २००९ विश्व च्याम्पियन, दुई, २००९ अमेरिका रोड रेस चैंपियन जर्ज Hincapie इभान्स बार टूर डी फ्रान्स उपविजेता र ५ वीं स्थानमा यस वर्ष गिरो d 'इटली Cadel विश्व च्याम्पियन Alessandro Ballan, र स्प्रिंग क्लासिक्स विशेषज्ञहरू कर्स्टन क्रून र माक्र्स Burghardt. २०१०मा टीम भ्रमण ग्‌यान्ड भागमा आफ्नो पहिलो, भएको इटली d'गए गिरो २०१०को लागि आमंत्रित प्रतिस्पर्धामा २०१० टूर डी फ्रान्स र। २०११ मा, टीम उपलब्ध प्राप्त UCI ProTeam स्थिति, सबै भन्दा प्रतिष्ठित वर्गीकरण।
प्रमुख परिणाम

२०१०

* पहिलो, २०१० ला फ्लेशे Wallonne (क्याडेल इभान्स)
* पहिलो, अङ्क वर्गीकरण, २०१० गिरो d 'इटली (क्याडेल इभान्स)
* पहिलो Azzurri, 'इटली वर्गीकरण, २०१० गिरो d' इटली (क्याडेल इभान्स)
* पहिलो, स्प्रिंट वर्गीकरण, २०१० टूर डी Romandie (चाड बेयर)
* पहिलो, अङ्क वर्गीकरण टूर डी सुइस (मार्कस बुर्घार्ड)
* पहिलो, पहाडहरू वर्गीकरण टूर डी सुइस (Mathias फ्रयाङ्क)
* पहिलो, स्प्रिंट वर्गीकरण टूर डी सुइस (Mathias फ्रयाङ्क)
* पहिलो, ७ स्टेज, २०१० गिरो d 'इटली (क्याडेल इभान्स)
* पहिलो, स्टेज ५, २०१० टूर डी सुइस (मार्कस बुर्घार्ड)
* पहिलो, ७ स्टेज, २०१० टूर डी सुइस (मार्कस बुर्घार्ड)
* तेश्रो सामान्य वर्गीकरण, २०१० Tirreno-Adriatico (क्याडेल इभान्स)
* चौँथो, जनरल Classifacation, २०१० टूर डी सुइस (Morabito स्टीव)
* पाँचौं सामान्य वर्गीकरण, २०१० गिरो d 'इटली (क्याडेल इवांस)
२००८

* पहिलो, पहाडहरूको वर्गीकरण, क्यालिफोर्नियाको यात्रा दुई UCI.कोर्ट (स्कट Nydam)
* सबै भन्दा आक्रामक चालक पुरस्कार, क्यालिफोर्नियाको यात्रा दुई UCI.कोर्ट (बीएमसी रेसिंग टीम)
* पहिलो, पहाडहरूको वर्गीकरण, २००८ टूर डी Picardie २.१ UCI (अलेक्जेंडर Moos)
* पहिलो, कुल मिलाएर वर्गीकरण, २००८ टूर डी Leelanau १.२ UCI (टेलर Tolleson)
* पहिलो, पहाडहरूको वर्गीकरण, २००८ टूर डी Leelanau १.२ UCI (ब्रेंट Bookwalter)
* पहिलो, पहाडहरूको वर्गीकरण, २००८ टूर डी Wallonie २ UCI।कोर्ट (स्टीव Bovay)
* पहिलो, कुल मिलाएर, वर्गीकरणको Utah यात्राको २००८ (जेफ जोर)
* पहिलो, सबै भन्दा आक्रामक चालक वर्गीकरण, मिसौरी यात्राको २००८ (जेफ जोर)
टीम का सदस्यहरू

१ जनवरी, २०११को रूप मा।
सन्दर्भ
बाह्य कडीहरू

*
*UCI टीम प्रोफाइल


श्रेणी:साइक्लिङ्ग संयुक्त राज्यमा आधारित टीमहरू
श्रेणी:UCI ProTour टीमहरू
पोडोल्स्क

300px|thumb|right|पोडोल्स्क शहरको एक दृष्य

पोडोल्स्क एक औद्योगिक शहर तथा मस्को ओब्लास्ट, रसियाको पोडोल्स्की जिल्लाको प्रशासनिक केन्द्र हो। यो पाख्रा नदी ( मस्को नदीको एक सहायक नदी)को तटमा अवस्थित छ। यो मस्को ओब्लास्टको सबैभन्दा ठूलो शहर हो, जसको जनसङ्ख्या १८०,९६३( सन २००२को जनगणना अनुसार) रहेको छ।
इतिहास

पोडोल्स्क शहरको विकास पोडोल नामको गाउँबाट भएको हो, जुन १८औं शताब्दीमा मस्कोना रहेको दानीलोभ मठ सँग सम्बद्द थियो। पोडोल्स्कको सन् १७९१मा कैथरीन द्वितीय द्वारा शहरको रूपमा मान्यता दिएका थिए। यो समयमा रूस देशमा प्रमुख जिल्लाहरू र नयाँ शहरहरूको स्थापनाका साथै नगर प्रमुखहरूको पनि नियुक्ति गरी रहेको थियो।

रूसी क्रान्ति भन्दा पहिले, पोडोल्स्क रूसको प्रमुख औद्योगिक शहरहरू मध्ये एक थियो। सिंगर नामक सिलाई मिसिनहरूको उत्पादनको कारखाना यहाँ स्थापित भएको थियो।

प्रसिद्ध उल्यानोव परिवार पोडोल्स्कमा बसोबास गर्द थिए। व्लादिमीर लेनिनले धेरै पल्ट यस शहरको भ्रमण गरेका थिए र यहाँ सम्म कि, यहाँ उनको केही जग्गा जमीन तथा एउटा घर पनि रहेको थियो। सन् १९००मा उनले पहिले नै बन्ने तयारीमा रहेको पत्रिका इस्क्रासमाचारपत्रको समर्थन जित्नको लागि मस्को र अन्य शहरहरूको सामाजिक प्रजातन्त्रवादीहरूलाई भेला पारेर पोडोल्स्कमा एक बैठकको आयोजना गरे।

१९७१ मा, पोडोल्स्कलाई श्रमको रातो ध्वजाको दर्जा द्वारा सम्मानित गरियो। सोवियत सङ्घको समयमा, पोडोल्स्क मस्को ओब्लास्टको प्रमुख औद्योगिक शहरहरू मध्य एक थियो। त्यो समय यहाँ सत्तरी भन्दा बढि कारखानाहरू सञ्चालनमा थिए र यहाँका अधिकतम नागरिकहरू यिनै कारखानाहरूमा काम गरिहेका थिए।

सन् २०००मा पोडोल्स्कको कस्बे माइक्रोयोनबाट ०.०७ मीलको दूरीमा एक प्रमुख सैन्य अड्डाको स्थापना गरियो जसको कमाण्ड हाल इगोर मिनिनको हातमा छ/ थियो।

पोडोल्स्कमा रूसी रक्षा मंत्रालयको केन्द्रीय अभिलेखालय पनि रहेको छ।


श्रेणी:युरोप महादेश
श्रेणी:सहरहरू
श्रेणी:औद्योगिक सहरहरू
न्युक्यासल युनाइटेड फुटबल क्लब

न्युक्यासल युनाइटेड फुटबल क्लब इङ्गल्याण्डमा रहेको एक इङ्लिस प्रिमियर लिग फुटबल क्लब हो। यस क्लबको स्थापना १८९२ मा दुई स्थानीय क्लबहरू, न्युक्यासल इस्ट एन्ड र न्युक्यासल वेस्ट एन्डको विलयबाट भएको हो। इस्ट एन्ड र वेस्ट एन्ड क्लबहरूको एकीकरणपछि न्यूक्यासल युनाइटेड इस्ट एन्डको रातो जर्सीमा नै खेलिरह्यो तर सन् १८९४ मा रंगको कारणले हुने टकरावबाट बच्नको लागि कालो सेतो धर्के सर्टसँग कालो रंगको सानो प्यान्ट र मोजाको चिन्हात्मक जर्सी प्रयोग गरियो।
सन्दर्भ सामग्रीहरू
बाह्य कडीहरू

श्रेणी:प्रिमियर लिग फुटबल क्लबहरू
श्रेणी:फुटबल क्लबहरू